**Noteikumu projekta**

**„Grozījums Ministru kabineta 2011.gada 24.maija noteikumos Nr.411 „Autopārvadājumu kontroles organizēšanas un īstenošanas kārtība””**

**sākotnējās ietekmes novērtējuma ziņojums (anotācija)**

|  |  |  |  |  |  |
| --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | |
| 1. | | Pamatojums | | Autopārvadājumu likuma 4.panta ceturtā daļa | |
| 2. | | Pašreizējā situācija un problēmas | | Ministru kabineta 2011.gada 24.maija noteikumu Nr.411 “Autopārvadājumu kontroles organizēšanas un īstenošanas kārtība” (turpmāk – MK noteikumi Nr.411) 3.3.apakšpunktā noteikts, ka Valsts ieņēmumu dienesta muitas iestādes veic kontroli Latvijas Republikas robežšķērsošanas vietās uz Latvijas Republikas un Krievijas Federācijas valsts robežas un uz Latvijas Republikas un Baltkrievijas Republikas valsts robežas. Savukārt Ministru kabineta 2008.gada 18.augusta noteikumu Nr.665 “Autopārvadājumu kontroles kārtība” (spēkā līdz 2011.gada 1.aprīlim) 3.3.apakšpunkts noteica, ka Valsts ieņēmumu dienesta muitas iestādes veic kontroli Latvijas Republikas robežkontroles punktos uz Latvijas Republikas un Krievijas Federācijas valsts robežas, uz Latvijas Republikas un Baltkrievijas Republikas valsts robežas, kā arī ostās.  Ņemot vērā to, ka tika likvidēta Autotransporta inspekcija, Ministru kabinetam no jauna bija jāizdod noteikumi, kas nosaka autopārvadājumu kontroles organizēšanas un īstenošanas kārtību, taču MK noteikumu Nr.411 izstrādes mērķis nebija mainīt pārējo autopārvadājumu kontroles dienestu kompetenci.  Izstrādājot MK noteikumus Nr.411 netika apspriests jautājums par Valsts ieņēmumu dienesta muitas iestāžu kompetences maiņu, taču no šobrīd spēkā esošās MK noteikumu Nr.411 redakcijas izriet, ka Valsts ieņēmumu dienesta muitas iestādes nekontrolē autopārvadājumus ostās.  Saskaņā ar Latvijas Republikas valsts robežas likuma 1.panta 2.punktu robežšķērsošanas vieta ir vieta uz valsts sauszemes robežas vai tās tuvumā, ostas, lidostas, lidlauka, dzelzceļa stacijas teritorijas daļa vai cita vieta vai telpa, kas paredzēta personām ārējās robežas šķērsošanai, kā arī mantu un preču pārvietošanai pāri ārējai robežai un kur kompetentās iestādes veic pārbaudes, ja šajā likumā nav noteikts citādi. Savukārt robežšķērsošanas vietas nosaka Ministru kabineta 2010.gada 27.jūlija noteikumi Nr.704 "Noteikumi parrobežšķērsošanas vietām un tajās veicamajām pārbaudēm" un saskaņā ar minēto noteikumu 4.punktu arī ostās ir izveidotas robežšķērsošanas vietas, kurās iespējams šķērsot ārējo robežu. | |
| 3. | | Saistītie politikas ietekmes novērtējumi un pētījumi | | Projekts šo jomu neskar | |
| 4. | | Tiesiskā regulējuma mērķis un būtība | | Noteikumu projekta mērķis ir precizēt MK noteikumu Nr.411 normas nosakot, ka Valsts ieņēmumu dienesta muitas iestādes kontrolē autopārvadājumus Latvijas Republikas robežšķērsošanas vietās, izņemot robežšķērsošanas vietās, kuras izveidotas uz dzelzceļiem, lidostās un lidlaukos, tas nozīmē, ka kontrole tiks veikta Latvijas Republikas robežšķērsošanas vietās uz Latvijas Republikas un Krievijas Federācijas valsts robežas, uz Latvijas Republikas un Baltkrievijas Republikas valsts robežas, kā arī ostās. | |
| 5. | | Projekta izstrādē iesaistītās institūcijas | | Valsts ieņēmumu dienests | |
| 6. | | Iemesli, kādēļ netika nodrošināta sabiedrības līdzdalība | | Sabiedrības līdzdalība nebija nepieciešama, jo noteikumu projekts precizē Valsts ieņēmumu dienesta muitas iestāžu kompetenci autopārvadājumu kontrolē atbilstoši vispārējai praksei. | |
| 7. | | Cita informācija | | Nav. | |
| **II. Tiesību akta projekta ietekme uz sabiedrību** | | | | | |
| 11. | | | Sabiedrības mērķgrupa | Projekta mērķgrupa ir personas, kas šķērsos Latvijas Republikas ārējo robežu Latvijas Republikas robežšķērsošanas vietās uz Latvijas Republikas un Krievijas Federācijas valsts robežas, uz Latvijas Republikas un Baltkrievijas Republikas valsts robežas, kā arī ostās. | |
| 2. | | | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar | |
| 3. | | | Tiesiskā regulējuma finansiālā ietekme | Projekts šo jomu neskar | |
| 4. | | | Tiesiskā regulējuma nefinansiālā ietekme | Projekts šo jomu neskar | |
| 5. | | | Administratīvās procedūras raksturojums | Projekts šo jomu neskar | |
| 6. | | | Administratīvo izmaksu monetārs novērtējums | Projekts šo jomu neskar | |
| 7. | | | Cita informācija | Nav | |
| **VII. Tiesību akta projekta izpildes nodrošināšana un tās ietekme uz institūcijām** | | | | | |
| 1. | Projekta izpildē iesaistītās institūcijas | | | | Valsts ieņēmumu dienests. |
| 2. | Projekta izpildes ietekme uz pārvaldes funkcijām | | | | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | | | | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | | | | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | | | | Projekts šo jomu neskar |
| 6. | Cita informācija | | | | Nav. |

**Anotācijas III, IV, V un VI sadaļa– projekts šīs jomas neskar.**

Finanšu ministrs A.Vilks

12.10.2011. 14:20

610

M.Munča

67095559, Marika.Munca@fm.gov.lv